text: ফরিদগঞ্জ পৌরসভা বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি নগরভিত্তিক স্থানীয় সরকার সংস্থা। ফরিদগঞ্জ শহরের উন্নয়নের জন্য ২০০৫ সালে পৌরসভাটি প্রতিষ্ঠিত করা হয়। বর্তমানে এটি একটি "খ" শ্রেণীর পৌরসভা।
  
  আয়তন 
  ফরিদগঞ্জ পৌরসভার আয়তন ১৯.৭৫ বর্গ কিলোমিটার।
  
  জনসংখ্যার উপাত্ত 
  ২০১১ সালের পরিসংখ্যান অনুযায়ী ফরিদগঞ্জ পৌরসভার জনসংখ্যা ৩৫,০৯০ জন। এর মধ্যে পুরুষ ১৬,৬২৫ জন এবং মহিলা ১৮,৪৬৪ জন। মোট পরিবার ৭,৫৫২টি।
  
  অবস্থান ও সীমানা 
  ফরিদগঞ্জ উপজেলার মধ্যাংশে ফরিদগঞ্জ পৌরসভার অবস্থান। এ পৌরসভার পূর্বে রূপসা উত্তর ইউনিয়ন, উত্তরে পাইকপাড়া দক্ষিণ ইউনিয়ন, পশ্চিমে গোবিন্দপুর উত্তর ইউনিয়ন ও গোবিন্দপুর দক্ষিণ ইউনিয়ন এবং দক্ষিণে ফরিদগঞ্জ দক্ষিণ ইউনিয়ন অবস্থিত।
  
  ইতিহাস
  
  নামকরণ
  
  প্রতিষ্ঠাকাল 
  ২০০৫ সালের ১ সেপ্টেম্বর ফরিদগঞ্জ উপজেলার ১৩নং ফরিদগঞ্জ উত্তর ইউনিয়ন পরিষদের আওতাধীন সম্পূর্ণ এলাকা, ৯নং গোবিন্দপুর উত্তর ইউনিয়নের কুমিরা মথুরার চর, চরকুমিরা ও ভাটিয়ালপুর গ্রাম, ৮নং পাইকপাড়া দক্ষিণ ইউনিয়নের একটি গ্রামের কিছু অংশ নিয়ে ফরিদগঞ্জ পৌরসভা প্রতিষ্ঠিত হয়। প্রতিষ্ঠাকালে গ শ্রেণীর পৌরসভা হিসেবে প্রতিষ্ঠিত হলেও ২০১৬ সালের ২০ জুন এ পৌরসভাকে খ শ্রেণীতে উন্নীত করা হয়।
  
  প্রশাসনিক এলাকা 
  ফরিদগঞ্জ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
  
  শিক্ষা ব্যবস্থা 
  ২০১১ সালের পরিসংখ্যান অনুযায়ী ফরিদগঞ্জ পৌরসভার সাক্ষরতার হার ৬০.১%। এ পৌরসভায় ১টি কলেজ, ২টি মাদ্রাসা, ৩টি মাধ্যমিক বিদ্যালয় এবং ১৫টি প্রাথমিক বিদ্যালয় রয়েছে।
  
  শিক্ষা প্রতিষ্ঠান 
  ফরিদগঞ্জ মজিদিয়া কামিল মাদ্রাসা
  ফরিদগঞ্জ এ. আর পাইলট উচ্চ বিদ্যালয়
  ফরিদগঞ্জ বঙ্গবন্ধু সরকারি ডিগ্রী কলেজ
  ফরিদগঞ্জ বালিকা (উত্তর) সরকারি প্রাথমিক বিদ্যালয়
  ফরিদগঞ্জ বালিকা (দক্ষিণ) সরকারি প্রাথমিক বিদ্যালয়
  আদর্শ একাডেমী ফরিদগঞ্জ
   ফরিদগঞ্জ পাইলট বালিকা উচ্চ বিদ্যালয়
   কাছিয়াড়া মহিলা সিনিয়র আলিম মাদ্রাসা
  কেরোয়া হোসনে আরা বেগম আদর্শ বালিকা উচ্চ বিদ্যালয়
  চরবসন্ত সরকারি প্রাথমিক বিদ্যালয়
  ভাটিয়ালপুর সরকারি প্রাথমিক বিদ্যালয়
  চরকুমিরা সরকারি প্রাথমিক বিদ্যালয়
  ফরিদগঞ্জ মডেল সরকারি প্রাথমিক বিদ্যালয়
  ভাটিরগাঁও সরকারি প্রাথমিক বিদ্যালয়
  কেরোয়া সরকারি প্রাথমিক বিদ্যালয়
  বড়ালী সরকারি প্রাথমিক বিদ্যালয়
  সাফুয়া সরকারি প্রাথমিক বিদ্যালয়
  পূর্ব বড়ালী শাহাজাহান কবির উচ্চ বিদ্যালয়
  
  যোগাযোগ ব্যবস্থা 
  শুধু মাত্র সড়ক যোগাযোগ ব্যবস্থা মোটরসাইকেল, সিএনজি চালিত অটোরিক্সা, বাস, রিক্সা বিদ্যমান।
  
  অর্থনীতি 
  মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।
  
  দর্শনীয় স্থান 
   ওনুয়া স্মৃতি ভাস্কর্য
   ফরিদগঞ্জ ব্রীজ
   ফরিদগঞ্জ গুদারাঘাট
   অমি স্মৃতি মিনি শিশু পার্ক (রাজা মিয়া পার্ক- ফরিদগঞ্জ ব্রীজ সংলগ্ন)
  
  কৃতী ব্যক্তিত্ব
  
  জনপ্রতিনিধি 
   পৌর মেয়র: মোহাম্মদ মাহফুজুল হক
  
  আরও দেখুন 
   ফরিদগঞ্জ উপজেলা
   ফরিদগঞ্জ থানা
   চাঁদপুর জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:চাঁদপুর জেলার পৌরসভা
  বিষয়শ্রেণী:ফরিদগঞ্জ উপজেলা
title: ফরিদগঞ্জ পৌরসভা